Babelscape/SREDFM huggingface dataset:
Συμεών Β΄ της Βουλγαρίας

Ο Συμεών Μπορίσοφ Σαξκομπουργκγκότσκι ή Τσάρος Συμεών Β΄ ή Συμεών Β΄ της Βουλγαρίας (βουλγάρικα: Симеон Борисов Сакскобургготски, γερμανικά: "Simeon von Sachsen-Coburg und Gotha", γεννημένος στις 16 Ιουνίου 1937) είναι ένα σημαντικό πολιτικό και βασιλικό πρόσωπο της Βουλγαρίας. Κατά τη διάρκεια της βασιλείας του ως τσάρος της Βουλγαρίας 1943-1946, καθώς ήταν ανήλικος, η μοναρχική εξουσία είχε ασκηθεί για λογαριασμό του από τριμελή αντιβασιλεία. Οι αντιβασιλείς ήταν ο θείος του Συμεών Πρίγκιπας Κύριλλος, ο αντιστράτηγος Νίκολα Μίχοφ και ο πρωθυπουργός Μπόγκνταν Φίλοφ. Το 1946 η μοναρχία καταργήθηκε κατόπιν δημοψηφίσματος και ο Συμεών εξορίστηκε. Επέστρεψε στην πατρίδα του το 1996. Ενδύθηκε ξανά τον ρόλο του ηγέτη του έθνους κατά την ανάληψη των καθηκόντων του Πρωθυπουργού της Δημοκρατίας της Βουλγαρίας τον Ιούλιο του 2001 και μέχρι τον Αύγουστο του 2005.

Από το 2014 ο Συμεών είναι ένας από τους τελευταίους εν ζωή που διετέλεσαν αρχηγοί κράτους κατά τον Β΄ Παγκόσμιο Πόλεμο (ο άλλος είναι ο Τενζίν Γκιάτσο, 14ος Δαλάι Λάμα του Θιβέτ), το μόνο πρόσωπο που κατείχε τον τίτλο «τσάρου» και ένας από τους μόλις δύο μονάρχες στην ιστορία, που έχει γίνει επικεφαλής κυβέρνησης μετά από δημοκρατικές εκλογές (ο άλλος είναι ο Νορόντομ Σιχανούκ της Καμπότζης).
Πι Ραμεσέ

μικρογραφία|Βάθρο από άγαλμα στην Πι Ραμεσέ
Η Πι Ραμεσέ ή Πι Ραμές ("αρχαία αιγυπτιακά : Pi-Ramesses Aa-nakhtu, μτφ : το σπίτι του Ραμσή, μεγάλη η νίκη"), ήταν αρχαία πόλη της Αιγύπτου στην Κάτω Αίγυπτο που χτίστηκε αποκλειστικά σαν η νέα πρωτεύουσα κατά την δέκατη ένατη δυναστεία της Αιγύπτου από τον Φαραώ Ραμσή Β΄ (1279-1213 π.Χ.). Βρίσκεται κοντά στη σημερινή Καντίρ και στην αρχαία Άβαρις. Η πόλη είχε προηγουμένως υπηρετήσει ως θερινό ανάκτορο υπό τον Σέτι Α΄ (1290-1279 π.Χ.).
Πειθώ

Η Πειθώ ("εβραϊκά : פתם ") ή Ηρώ ή Ηρώων πόλις ("αρχαία ελληνικά : Ἡρώων πόλις ή Ἡρώ ") στα αρχαία αιγυπτιακά Pi-ʔAtōm ("σπίτι του Ατούμ"), ήταν αρχαία πόλη της Αιγύπτου. Υπάρχουν πολλαπλές αναφορές σε αρχαία βιβλία ή κείμενα στα αρχαία ελληνικά, ρωμαϊκά και εβραϊκά για την πόλη. Η ακριβής τοποθεσία της πόλης παραμένει αβέβαιη, πολλοί ερευνητές προσδιόρισαν ως θέση της τον σημερινό αρχαιολογικό χώρο της Τελ ελ Μασκούτα.
Τενζίν Γκιάτσο

Η, κατά τους Λαμαϊστές, "Αυτού Αγιότητα", ο Τεντζίν Γκιάτσο είναι ο 14ος Δαλάι Λάμα. Η ολοκληρωμένη θρησκευτική του ονομασία είναι Τζαμπέλ Νγκαγουάνγκ Λομπσάνγκ Γεσέ Τενζίν Γκιάτσο. Αποτελεί τον μακροβιότερο στη συγκεκριμένη θέση. Οι Δαλάι Λάμα είναι οι μοναχοί επικεφαλής της σχολής Γκελούγκ, της νεότερης από τις σχολές του Θιβετιανού Βουδισμού. Κέρδισε το Bραβείο Νόμπελ Ειρήνης το 1989, και είναι επίσης γνωστός για τη διά βίου υπεράσπιση του για τους Θιβετιανούς μέσα και έξω από το Θιβέτ.

Ο Δαλάι Λάμα γεννήθηκε στις 6 Ιουλίου του 1935 στο Τάκτσερ του Κινγκάι (γνωστό στους Θιβετιανούς ως Άμντο), με την ονομασία Λάμο Θοντάπ και επιλέχθηκε ως διάδοχος του 13ου Δαλάι Λάμα Θουμπτέν Γκιάτσο δύο χρόνια αργότερα, αν και αναγνωρίστηκε επισήμως ως 14ος Δαλάι Λάμα στις 17 Νοεμβρίου του 1950, σε ηλικία 15 ετών. Η κυβέρνηση της σχολής Γκελούγκ διοικεί μια περιοχή που αντιστοιχεί χονδρικά στην Αυτόνομη Περιοχή του Θιβέτ στην οποία η Λαϊκή Δημοκρατία της Κίνας, θέλει να διεκδικήσει τον κεντρικό έλεγχό. Υπάρχει μια διαφωνία για το αν οι αντίστοιχες κυβερνήσεις κατέληξαν σε συμφωνία για μια κοινή κινεζο-θιβετιανή διοίκηση.

Κατά τη διάρκεια της εξέγερσης του Θιβέτ το 1959, ο Δαλάι Λάμα κατέφυγε στην Ινδία, όπου κατήγγειλε τη Λαϊκή Δημοκρατία και ίδρυσε τη μη κυβερνητική Κεντρική Διοίκηση του Θιβέτ. Έχει ταξιδέψει σε όλο τον κόσμο, υποστηρίζοντας την ανάγκη για την ευημερία των Θιβετιανών, διδάσκοντας Θιβετιανό Βουδισμό και μιλώντας για τη σημασία της συμπόνιας ως πηγής για μια ευτυχισμένη ζωή. Σε όλο τον κόσμο, τα θεσμικά όργανα αντιμετωπίζουν πίεση από την Κίνα, ούτως ώστε να μην είναι αποδεκτός. Έχει μιλήσει για το περιβάλλον, την οικονομία, τα δικαιώματα των γυναικών, τη μη-βία, το διαθρησκειακό διάλογο, τη φυσική, την αστρονομία, την αναπαραγωγική υγεία και τη σεξουαλικότητα, μαζί με διάφορα θέματα σχετικά με τη Μαχαγιάνα και η Βατζραγιάνα.
Θιβετιανός Βουδισμός

Ο Θιβετιανός Βουδισμός ή Λαμαϊσμός είναι το σώμα του βουδιστικού θρησκευτικού δόγματος και χαρακτηριστικό του Θιβέτ, της Μογγολίας, της Τούβα, του Μπουτάν, της Καλμίκια και ορισμένων περιοχών των Ιμαλαΐων, συμπεριλαμβανομένου του βόρειου Νεπάλ και της Ινδίας (ιδιαίτερα σε Αρουνάτσαλ Πραντές, Λαντάκ, Νταραμσάλα, συνοικία Λάουλ, Πραντές των Ιμαλαϊων και Σικίμ). Είναι η επίσημη θρησκεία του κράτους του Μπουτάν. Ασκείται επίσης στη Μογγολία και σε τμήματα της Ρωσίας (Καλμίκια, Μπουργιατία, και Τούβα) και της βορειοανατολικής Κίνας. Τα θρησκευτικά κείμενα και τα σχόλια που περιέχονται στον κανόνα των Θιβέτιανών Βουδιστών, αποτελούν για το Θιβέτ μια πνευματική γλώσσα των περιοχών αυτών.

Η διασπορά του Θιβέτ έχει εξαπλώσει το Θιβετιανό Βουδισμό σε πολλές δυτικές χώρες, όπου η παράδοση έχει αποκτήσει δημοτικότητα. Μεταξύ των εξέχοντων εκφραστών του είναι ο 14ος Δαλάι Λάμα του Θιβέτ. Ο αριθμός των οπαδών του υπολογίζεται να είναι μεταξύ δέκα και είκοσι εκατομμυρίων.
Ετουάλ Καρούζ ΦΚ

Η Ετουάλ Καρούζ ΦΚ είναι ελβετική ποδοσφαιρική ομάδα από την πόλη Καρούζ. Ιδρύθηκε το 1904. Συμμετέχει στην 
1. Liga Promotion. Έχει συμμετάσχει στην ανώτατη κατηγορία της χώρας τις περιόδους 1923-1933, 1934-1935, 1977-1978 και 1997-1998. Έδρα της ομάδας είναι το Stade de la Fontenette χωρητικότητας 7200 θεατών.
Aeroflot

H Aeroflot Russian Airlines-SU (ελληνικά: "Ρώσικες Αερογραμμές Aeroflot"), γνωστή ως Aeroflot, είναι η μεγαλύτερη αεροπορική εταιρεία της Ρωσίας και μία από τις παλαιότερες αεροπορικές εταιρείες στον κόσμο. Οι κύριες έδρες της είναι το διεθνές αεροδρόμιο της Μόσχας, Σερεμέτγιεβο ("Sheremetyevo") και το διεθνές αερόδρομιο του Βίλνιους, Λιθουανία.

Η Aeroflot είναι μέλος της αεροπορικής συμμαχίας SkyTeam και διαθέτει στόλο περίπου 150 αεροσκαφών. Το 2012 πάνω από 17 εκατομμύρια επιβάτες πέταξαν με τα αεροσκάφη της Aeroflot.
Ουλουγκούρου Όρη

thumb|500px|right|Πανοραμική άποψη της οροσειράς με τα Ουλουγκούρου Όρη.
thumb|500px|right|Σκηνή στα Ουλουγκούρου Όρη.
Τα Ουλουγκούρου Όρη (Uluguru Mountains) είναι μια οροσειρά στην ανατολική Τανζανία, Αφρική. Το όνομά τους προέρχεται από την φυλή Λουγκούρου ("Luguru"). Το κύριο μέρος των Ουλουγκούρου Ορέων είναι μια κορυφογραμμή η οποία διατρέχει πρόχειρα τον άξονα Βορρά-Νότου και φτάνει στα 2.630 μέτρα (8.600 πόδια) στο υψηλότερό του σημείο. Στο κύριο τμήμα των Ουλουγκούρου, 50 χωριά αγγίζουν το δασικό όριο και πάνω από 151.000 κάτοικοι βρίσκονται εντός της ορεινής περιοχής, συχνά σε αυξημένες πυκνότητες στα μεγαλύτερα υψόμετρα μέχρι το δασικό όριο.
ΦΚ Μπάντεν

Η ΦΚ Μπάντεν (γερμανικά: "FC Baden") είναι ελβετική ποδοσφαιρική ομάδα από την περιοχή Μπάντεν, Άαργκαου. Ιδρύθηκε το 1897. Έχει 22 διαφορετικές ομάδες στα διάφορα ηλικιακά επίπεδα, συμπεριλαμβανομένων και 5 γυναικείων ομάδων. Η αντρική ομάδα συμμετέχει στη Swiss 1. Liga. Έδρα της ομάδας είναι το Esp Stadium χωρητικότητας 7000 θεατών. Την περίοδο 1985-86 συμμετείχε στο Πρωτάθλημα Ελβετίας αλλά τερμάτισε τελευταία και υποβιβάστηκε. Από τότε και μέχρι την περίοδο 2005-06 που υποβιβάστηκε, η ομάδα συμμετείχε στην Τσάλεντζ Λιγκ Ελβετίας.
Six Degrees of Inner Turbulence

Το Six Degrees of Inner Turbulence είναι το έκτο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 29 Ιανουαρίου 2002 μέσω της δισκογραφικής εταιρίας "Elektra".
ΦΚ Κιάσσο

Η ΦΚ Κιάσσο είναι μια ποδοσφαιρική ομάδα από την πόλη Κιάσο. Ιδρύθηκε το 1905. Έδρα της ομάδας είναι το Stadio Comunale. Συμμετέχει στην Τσάλεντζ Λιγκ Ελβετίας. Την περίοδο 1914-1923 συμμετείχε στην ιταλική Σέριε Α. Πιο σημαντική περίοδος στην ιστορία της ομάδας είναι η περίοδος 1948-1961 όταν προβιβάστηκε στο Πρωτάθλημα Ελβετίας. Την περίοδο 1950-51 τερμάτισε στη δεύτερη θέση και την περίοδο 1951-52 στην τρίτη θέση.
Fallen Angels

Το Fallen Angels είναι το 13ο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 28 Νοεμβρίου του 2011 μέσω της δισκογραφικής εταιρίας "Spinefarm/Universal". Η ειδική έκδοση του δίσκου περιελάμβανε δύο επιπλέον κομμάτια, το ""Annunaki Legacy" και το "Blackened Blues".

Αυτός ήταν ο πρώτος δίσκος των Venom με το ντράμερ Ντάνι Νίντχαμ (Dante) στην σύνθεση τους, ο οποίος έγινε μέλος του συγκροτήματος μετά την αποχώρηση του Αντόν Λαντ (Antton) για να επικεντρωθεί στο προσωπικό του σχήμα με την ονομασία DEF-CON-ONE.

Οι κριτικές για το "Fallen Angels"" ήταν μέτριες, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 2,6 / 5 και το "Metal Archives" 73%.
Τρελλός παλαβός και Βέγγος

Το Τρελλός παλαβός και Βέγγος (Α/Μ) (ή "Ένας τρελλός παλαβός Βέγγος" ή "Ένας υπέροχος τρελλός Βέγγος", ή "Θανάση, ξέρεις από βέσπα"; ή "Κουρδιστός Θανάσης") είναι κωμική, ελληνική, κινηματογραφική ταινία, του 1967, σε παραγωγή ΘΒ Ταινίες Γέλιου και σε σκηνοθεσία Θανάση Βέγγου. Το σενάριο γράφτηκε από τον Νίκο Τσιφόρο και τον Ναπολέοντα Ελευθερίου. Πρωταγωνιστούν οι Θανάσης Βέγγος, Ελένη Ανουσάκη, Τάκης Μηλιάδης και Γιάννης Αργύρης.

Η ταινία αναφέρεται στην εργατικότητα ενός σερβιτόρου, του Θανάση, που διατηρεί μία ταβέρνα μόνος του. Ιδιοκτήτες της ταβέρνας είναι 7 αδέλφια, τα οποία έχουν και μία αδελφή, που ο Θανάσης θα παντρευτεί. Τη μέρα του γάμου του, όμως, χτύπησε το κεφάλι του και έχασε τη μνήμη του, χάνοντας τον γάμο. Η μνήμη του επανήλθε με ένα δεύτερο χτύπημα.
ΝΚ Λοκομοτίβα

Η ΝΚ Λοκομοτίβα είναι μια κροατική ποδοσφαιρική ομάδα από το Ζάγκρεμπ. Συμμετέχει στο Πρωτάθλημα Κροατίας ποδοσφαίρου ανδρών, την ανώτατη κατηγορία της χώρας. Ιδρύθηκε την 1η Μαΐου 1914. Έδρα της ομάδας είναι το Stadion Kranjčevićeva, χωρητικότητας 8850 θεατών.
Πρωθυπουργός της Ισπανίας

Ο Πρωθυπουργός της Ισπανίας (Ισπανικά: Presidente del Gobierno), είναι ο αρχηγός της Ισπανικής κυβέρνησης σύμφωνα με το Σύνταγμα του 1978. Επίσημο όνομα της θέσης αυτής είναι Πρόεδρος της Ισπανικής κυβέρνησης αλλά αναφέρεται και ο τίτλος του Πρωθυπουργού. Ο ίδιος τίτλος ήταν και τις περιόδους της Α΄ Ισπανικής Δημοκρατίας, της Β΄Ισπανικής Δημοκρατίας αλλά και την περίοδο της κυριαρχίας του Φράνκο. Σε όλες τις περιπτώσεις εκτός από την Φράνκικη (που το σκληρό δικτατορικό καθεστώς έδινε υπερεξουσίες στον Φράνκο και τυπικά ήταν και πρωθυπουργός) είχε τον κυρίαρχο ρόλο. Ο Πρόεδρος της Ισπανικής Δημοκρατίας όπως και ο Βασιλιάς δεν είχε μεγάλο ουσιαστικό ρόλο. Σύμφωνα με το σημερινό Πολιτικό σύστημα της Ισπανίας στην πρωθυπουργία διορίζεται από τον Βασιλιά, ο αρχηγός του κόμματος που συγκέντρωσε την πλειοψηφία των εδρών στις Εκλογές. Σημερινός πρωθυπουργός είναι ο Πέδρο Σάντσεθ, από τις 2 Ιουνίου 2018.
ΝΚ Νερέτβα

Η ΝΚ Νερέτβα είναι μια κροατική ποδοσφαιρική ομάδα. Ιδρύθηκε το 1919. Έδρα της ομάδας είναι το Igralište iza Vage χωρητικότητας 3000 θεατών. Την περίοδο 1994-95 συμμετείχε στο Πρωτάθλημα Κροατίας ποδοσφαίρου ανδρών. 
Κατηγορία:Ποδοσφαιρικές ομάδες Κροατίας
ΝΚ Παζίνκα

Η ΝΚ Παζίνκα είναι μια κροατική ποδοσφαιρική ομάδα από την πόλη Παζίν. Ιδρύθηκε το 1948. Έδρα της ομάδας είναι το Igralište NK Pazinka χωρητικότητας 2500 θεατών. Για 2 περιόδους, μεταξύ 1992 και 1994, συμμετείχε στο Πρωτάθλημα Κροατίας ποδοσφαίρου ανδρών.
Hold Your Fire

Το Hold Your Fire είναι το δωδέκατο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 8 Σεπτεμβρίου του 1987 μέσω της δισκογραφικής εταιρίας "Anthem Records".

Οι ηχογραφήσεις του άλμπουμ πραγματοποιήθηκαν σε πέντε διαφορετικά στούντιο, ξεκινώντας από το "The Manor" στο Όφξορντσαϊρ, το "Ridge Farm Studio" στο Σάρρεϋ, τα "Air Studios" στο Μοντσερράτ, το "McClear Place" στο Τορόντο και το φορητό στούντιο "Lerxst Mobile". Η μίξη του δίσκου πραγματοποιήθηκε στο "Guillaume Tell Studio" του Παρισιού τον Μάιο του 1987.

Για την προώθηση του άλμπουμ γυρίστηκε βίντεο κλιπ για το σινγκλ ""Time Stand Still", με την συμμετοχή της τραγουδίστριας Έιμι Μαν. Το άλμπουμ ανέβηκε στο # 10 στην Μεγάλη Βρετανία και το # 9 στην Φινλανδία, αλλά υπήρξε το πρώτο τους μετά το "Hemispheres" του 1978 το οποίο δεν κατάφερε να μπει στο Top-10 στην πατρίδα των Rush. Επίσης, ήταν ο πρώτος τους δίσκος μετά το "Caress of Steel"" του 1975, ο οποίος δεν βραβεύθηκε ως πλατινένιος στις Ηνωμένες Πολιτείες, παρά το γεγονός ότι ανέβηκε στο # 13 και έγινε χρυσός.
Κουβέιτ ΣΚ

Η Κουβέιτ ΣΚ είναι επαγγελματική ποδοσφαιρική ομάδα από το Κουβέιτ. Ιδρύθηκε στις 20 Οκτωβρίου 1960. Έδρα της ομάδας είναι το 
Al Kuwait Sports Club Stadium χωρητικότητας 18500 θεατών. Έχει κατακτήσει το πρωτάθλημα της χώρας 11 φορές.
Κρις Λέιτον

Ο Κρις Λέιτον (αγγλ. "Chris Layton") είναι Αμερικανός ντράμερ, γνωστός ως μέλος του τρίο Double Trouble, συγκροτήματος του κιθαρίστα Στίβι Ρέι Βον. Μετά τον θάνατο του Βον το 1990, συνεργάστηκε με τον Τόμι Σάνον σε συγκροτήματα όπως οι Arc Angels και οι Storyville, ενώ έχει συμμετάσχει σε δίσκους του Kenny Wayne Shepherd.
Άουγκουστ Μάινεκε

Ο Άουγκουστ Μάινεκε (πλήρες όνομα "Γιόχαν Άλμπρεχτ Φρίντριχ Άουγκουστ Μάινεκε" / Γερμανικά: "Johann Albrecht Friedrich August Meineke", [ˈmaɪnəkə], 8 Δεκεμβρίου 1790 – 12 Δεκεμβρίου 1870), ήταν Γερμανός κλασικός φιλόλογος, μεταφραστής και εκδότης, γεννημένος στο Ζοστ (Soest) στο Βασίλειο της Βεστφαλίας. Ήταν ο πεθερός του επίσης διακεκριμένου κλασικού φιλόλογου Θέοντορ Μπέργκ ("Theodor Bergk").
Κρομ του Πσκοβ

Το Κρομ του Πσκοβ (ή Κρεμλίνο του Πσκοβ) () είναι παλιό φρούριο στο Πσκοβ της Ρωσίας. Στο κεντρικό τμήμα της πόλης, το Κρομ βρίσκεται στην συμβολή του Ποταμού Βελίκαγια και του μικρότερου ποταμού Πσκόβα. Το φρούριο είναι μεσαιωνικής προέλευσης, με την κατασκευή των τειχών του να ξεκινά στα τέλη του 15ου αιώνα.

Το Κρομ αποτελούσε το διοικητικό και πνευματικό κέντρο της Δημοκρατία του Πσκοβ κατά τον 15ο αιώνα.

Το 2010, δύο από τους πύργους του Κρομ (ο Βλασιγιέφσκαγια, ο οποίος χρονολογείται στον 15ο ή 16ο αιώνα, και ο Ρυμπνίτσκαγια, ο οποίος χρονολογείται στον 13ο ή 14ο αιώνα) υπέστησαν ζημιές στη διάρκεια πυρκαγιάς.
Φράνκο Λοβινιάνα

Ο σεβασμιότατος Φράνκο Λοβινιάνα (ιταλικά: "Franco Lovignana", γεννήθηκε στις 22 Νοεμβρίου 1957) είναι επίσκοπος της Ρωμαιοκαθολικής Εκκλησίας, με έδρα στην Αόστα ("Aosta") του Τορίνου της Ιταλίας. Υποδείχθηκε στις 9 Νοεμβρίου 2011, αντικαθιστώντας τον Τζουζέππε Ανφρόσσι.
Τζουζέππε Ανφρόσσι

Ο σεβασμιότατος Τζουζέππε Ανφρόσσι (ιταλικά: Giuseppe Anfossi, γεννήθηκε στις 7 Μαρτίου 1935) είναι από τις 9 Νοεμβρίου 2011 επίτιμος επίσκοπος της Ρωμαιοκαθολικής Εκκλησίας, με έδρα στην Αόστα ("Aosta") του Τορίνου της Ιταλίας, αντικαθιστώντας τον Οβίδιο Λάρι (Ovidio Lari).
Πιέρος Βοϊδής

O Πιέρος Βοϊδής Μαυρομιχάλης (Μαυροβούνι Λακωνίας, 18ος αιώνας - Μανιάκι Μεσσηνίας, 20 Μαΐου 1825) ήταν Έλληνας οπλαρχηγός της Ελληνικής Επανάστασης του 1821 από τη Μάνη, ο οποίος σκοτώθηκε στην Μάχη στο Μανιάκι πολεμώντας εναντίον των αιγυπτιακών δυνάμεων του στρατηγού Ιμπραήμ.
Λουγκούρου

Οι Λουγκούρου (ή Ρουγκούρου) (πληθυντικός Ουαλουγκούρου "(Waluguru)", Ουαρουγκούρου "(Waruguru)"), είναι μια μητρογραμμική εθνοτική και γλωσσική ομάδα από την Περιφέρεια Πουάνι "(Pwani Region)" και την Περιφέρεια Μορογκόρο "(Morogoro Region)" στη Τανζανία. Ομιλούν τη γλώσσα Λουγκούρου "(Luguru language)" των Μπαντού "(Bantu)".

Το 2001, ο πληθυσμός των Λουγκούρου εκτιμάτο σε 692.000 άτομα.
Επιτροπή Φιλάθλου Πνεύματος

Η Επιτροπή Φιλάθλου Πνεύματος (Ε.ΦΙ.Π.) υπάγεται στην Ελληνική Ολυμπιακή Επιτροπή (Ε.Ο.Ε.). Συστάθηκε το 1955 με την ονομασία Επιτροπή Φιλάθλου Ιδιότητος (Ε.Φ.Ι.) και μετονομάστηκε σε Ε.ΦΙ.Π. με το νόμο 2725/99. Είναι πρωτοβάθμιο όργανο, αρμόδιο για θέματα που αφορούν την τήρηση του φιλάθλου πνεύματος στις αθλητικές διοργανώσεις. Όσον αφορά τις παραβάσεις στο ποδόσφαιρο, όπως ορίζεται στον Κανονισμό Αγώνων Ποδοσφαίρου (Κ.Α.Π.), χρειάζεται παραπομπή από τα αρμόδια δικαιοδοτικά πειθαρχικά όργανα, ούτως ώστε να επιληφθεί. Επιβάλει ποινές σε όσους παραβαίνουν τις αρχές του φιλάθλου πνεύματος. Τις εφέσεις κατά των αποφάσεων του, επιλαμβάνεται το Ανώτατο Συμβούλιο Επιλύσεως Αθλητικών Διαφορών (Α.Σ.Ε.Α.Δ.) ως δευτεροβάθμιο όργανο.
Ευωνύμεια

Η περιοχή Ευωνύμεια, γνωστή και με τη μεσαιωνική της ονομασία Τράχωνες, καθώς και με τη σύγχρονη καθομιλουμένη ονομασία Άνω Καλαμάκι, είναι ιστορικός οικισμός, και σύγχρονη γειτονιά εντός του Δήμου Αλίμου στοΝότιο Τομέα της Αθήνας . Η περιοχή παρουσιάζει μερικά από τα πρώτα ευρήματα αστικής ανάπτυξης στην Ευρώπη, με αρχαιολογικούς χώρους που υποδεικνύουν ανάπτυξη από τη Νεολιθική, και Εποχή του Χαλκού. Σημαντικά αρχαιολογικά ευρήματα περιλαμβάνουν Πρωτοελλαδικούς οικισμούς, εκτεταμένες εργαστήριακές εγκαταστάσεις Μυκηναϊκής εποχής, αρχαίο θέατρο της Κλασικής εποχής, και Παλαιοχριστιανικούς και Βυζαντινοούς ναούς. Μερικά από τα πρώτα και καλύτερα διατηρημένα δείγματα Αθηναϊκής Γεωμετρικής κεραμικής έχουν αποδοθεί στο εργαστήριο Τραχώνων, τα οποία παρουσιάζονται σε συλλογές μουσείων, συμπεριλαμβανομένου δύο κρατήρων στο Μητροπολιτικό Μουσείο Τέχνης της Νέας Υόρκης.
Κωνσταντίνος Ανδραβιδιώτης

Ο Κωνσταντίνος Ανδραβιδιώτης ή Παπαδημητρόπουλος ή καπετάν Κωνσταντής († 1856) ήταν οπλαρχηγός της Ελληνικής Επανάστασης του 1821 από την Ανδραβίδα.
Μπάρμπαρα Γκέμπελ

Η Μπάρμπαρα Γκέμπελ ("Barbara Göbel", γενν. 8 Απριλίου 1943) ήταν Γερμανίδα κολυμβήτρια, που κέρδισε χάλκινο μετάλλιο στα 200 μ. πρόσθιο στους Ολυμπιακούς Αγώνες του 1960.

Την 1η Ιουλίου 1961 κατέρριψε στο Ρόστοκ το παγκόσμιο ρεκόρ στα 100 μ. πρόσθιο, με επίδοση 1'18"2.
Περ Θωθ

Η Περ Θωθ ή Πι Θωθ (στα αρχαία αιγυπτιακά: "Pr Ḏḥwty" ή "Pi Thoth" ή "Pi Djehuti" / μτφ: «σπίτι του Θωθ» ή «ναός του Θωθ») ήταν αρχαία κώμη, χωριό ή οικισμός, της Αιγύπτου. Βρισκόταν στην περιοχή της Κάτω Αίγυπτο και στη 12η νομή, της Σεβενίτικης. Κατά την ελληνιστική περίοδο ήταν γνωστή σαν Ερμούπολις. Η κώμη είναι γνωστή από πάπυρο που έχει ανεβρεθεί.
Ντόνα ντε Βαρόνα

Η Ντόνα ντε Βαρόνα ("Donna Elizabeth de Varona", 26 Απριλίου 1947 - ...) ήταν Αμερικανίδα κολυμβήτρια, χρυσή ολυμπιονίκης, πρώην κάτοχος παγκοσμίων ρεκόρ και τηλεοπτικός σχολιαστής.

Στις 11 Αυγούστου του 1961 κατέρριψε στη Φιλαδέλφεια (Πενσυλβάνια) το παγκόσμιο ρεκόρ στα 400 μ. μικτής, με επίδοση 5'34"5. Στις 30 Αυγούστου του 1964 κατέρριψε στη Νέα Υόρκη εκ νέου το παγκόσμιο ρεκόρ, με επίδοση 5.14.9.
Σρέμσκι Κάρλοβτσι

Το Σρέμσκι Κάρλοβτσι (σερβικά : Сремски Карловци) είναι πόλη και δήμος που βρίσκεται στην περιοχή Νότια Μπάτσκα της αυτόνομης επαρχίας της Βοϊβοντίνας της Σερβίας. Βρίσκεται στην όχθη του ποταμού Δούναβη, 8 χιλιόμετρα από το Νόβι Σαντ. Σύμφωνα με τα αποτελέσματα της απογραφής του 2011 έχει πληθυσμό 10.250 κατοίκων. Η πόλη είναι παραδοσιακά γνωστή ως η έδρα της Σερβική Ορθόδοξη Εκκλησία επί της Μοναρχίας των Αψβούργων, καθώς και η πολιτική και πολιτιστική πρωτεύουσα της Σερβικής Βοϊβοντίνας μετά τη Συνέλευση του Μαΐου και κατά την Επανάσταση του 1848.
Κώστας Μαλέκκος

Ο Κώστας Μαλέκκος γεννήθηκε στις 9 Απριλίου του 1971 στη Λευκωσία. Είναι Κύπριος πρώην ποδοσφαιριστής που αγωνίστηκε ως μέσος. Από το 2012 είναι προπονητής της εθνικής παίδων της Κύπρου. Θεωρείται ως ένας από τους καλύτερους Κύπριους ποδοσφαιριστές της δεκαετίας του '90. Πλεον ειναι μανατζερ στο Moon Lounge bar&tapas. Αλο.
Τσετ Γιαστρέμσκι

Ο Τσετ Γιαστρέμσκι ("Chester Andrew "Chet" Jastremski", 12 Ιανουαρίου 1941 - 3 Μαΐου 2014) ήταν Αμερικανός κολυμβητής, ολυμπιονίκης και κάτοχος παγκοσμίων ρεκόρ.

Διακρίθηκε στο πρόσθιο, όπου κατέβασε το ρεκόρ των 100 μ. με αλλεπάλληλες καταρρίψεις. Στις 19 Αυγούστου του 1961 κατέρριψε στο Λος Άντζελες το παγκόσμιο ρεκόρ στα 200 μ. πρόσθιο, με επίδοση 2'29"6. Την επόμενη μέρα, 20 Αυγούστου, κατέρριψε και το παγκόσμιο ρεκόρ στα 100 μ. πρόσθιο, με επίδοση 1'07"5, ενώ την ίδια μέρα αποτέλεσε μέλος της ομάδας που κατέρριψε το παγκόσμιο ρεκόρ στα 4x100 μ. μικτής, με επίδοση 4'03"0. Το 1964 αναδείχθηκε 3ος ολυμπιονίκης στα 200 μ. πρόσθιο.

Το 1968 έλαβε το πτυχίο Ιατρικής από το Πανεπιστήμιο της Ιντιάνα. 

Ο Τσετ Γιαστρέμσκι πέθανε στο Μπλούμινγκτον στις 3 Μαΐου του 2014, σε ηλικία 73 ετών, αντιμετωπίζοντας τον καρκίνο, τη ρευματοειδή αρθρίτιδα και τη νόσο του Πάρκινσον.
Καρλ Ρόμπι

Ο Καρλ Ρόμπι ("Carl Joseph Robie, III", 12 Μαΐου 1945 - 30 Νοεμβρίου 2011) ήταν Αμερικανός κολυμβητής, ολυμπιονίκης και πρώην κάτοχος παγκοσμίων ρεκόρ.

Στις 19 Αυγούστου του 1961 κατέρριψε στο Λος Άντζελες το παγκόσμιο ρεκόρ στα 200 μ. πεταλούδας, με επίδοση 2'12"6. Στις 18 Μαρτίου του 1963 κατέρριψε στο Τόκιο για τελευταία φορά το παγκόσμιο ρεκόρ, με επίδοση 2'08"2.
Χρίστο Στόιτσκοφ

Ο Χρίστο Στόιτσκοφ ("Христо Стоичков Стоичков", γεννήθηκε 8 Φεβρουαρίου 1966) είναι Βούλγαρος πρώην ποδοσφαιριστής και νυν προπονητής ποδοσφαίρου. Θεωρείται ο μεγαλύτερος ποδοσφαιριστής όλων των εποχών στην Βουλγαρία.
Βαβυλωνιακά μαθηματικά

Ο όρος βαβυλωνιακά μαθηματικά αναφέρεται στα μαθηματικά που αναπτύχθηκαν από τους ανθρώπους της Μεσοποταμίας (σύγχρονο Ιράκ) από τους πρώτους Σουμέριους μέχρι την Ελληνιστική περίοδο περίπου ως την εμφάνιση του Χριστιανισμού. Ονομάζονται Βαβυλωνιακά μαθηματικά λόγω του κύριου ρόλου της Βαβυλώνας ως τόπος σπουδών. Αργότερα, κατά την Αραβική αυτοκρατορία, η Μεσοποταμία, ειδικότερα η Βαγδάτη, για άλλη μια φορά έγινε ένα σημαντικό κέντρο σπουδών για τα Ισλαμικά μαθηματικά.
Λεωνίδας Καβάκος

Ο Λεωνίδας Καβάκος (γεννήθηκε στις 30 Οκτωβρίου 1967) είναι Έλληνας βιολονίστας της κλασικής μουσικής και διευθυντής ορχήστρας. Ως βιολιστής έχει κερδίσει βραβεία σε αρκετούς διεθνείς διαγωνισμούς και έχει ηχογραφήσει αρκετούς δίσκους των σημαντικότερων δισκογραφικών εταιρειών. Διετέλεσε επίσης καλλιτεχνικός διευθυντής της Καμεράτας του Σάλτσμπουργκ και επισκέπτης μαέστρος της Συμφωνικής Ορχήστρας του Λονδίνου και της Συμφωνικής Ορχήστρας της Βοστώνης. Το μηνιαίο βρετανικό περιοδικό κλασικής μουσικής εγχόρδων "The Strad" τον έχει αποκαλέσει «βιολιστή των βιολιστών».
Βερσαλλίες

Οι Βερσαλλίες (γαλλικά: "Versailles") ή Βερσάιγ, είναι πόλη στο νομό των Υβελίν στην περιοχή της Ιλ-ντε-Φρανς, διεθνώς γνωστή για το Παλάτι των Βερσαλλιών και τους κήπους του, το οποίο έχει χαρακτηριστεί ως μνημείο παγκόσμιας κληρονομιάς από την UNESCO. Σύμφωνα με την απογραφή του 2008, ο πληθυσμός της πόλης το 2008 ήταν 88.641, ενώ το 1975 είχε φθάσει τον μέγιστο πληθυσμό των 94.145 κατοίκων.

Η πόλη ιδρύθηκε de facto από τον Λουδοβίκο τον ΙΔ΄ και υπήρξε πρωτεύουσα της Γαλλίας για περισσότερο από έναν αιώνα, από το 1682 ως το 1789, πριν τη Γαλλική Επανάσταση. Αφού η πόλη έχασε τη βασιλική της θέση, έγινε περιφερειακή πρωτεύουσα του νομού της Σεν-ε-Ουάζ το 1790 και αργότερα του νομού των Υβελίν (Yvelines), το 1968, και έδρα Καθολικού επισκόπου. Οι Βερσαλλίες είναι ιστορικά γνωστές για τις πολυάριθμες συνθήκες όπως η συνθήκη του Παρισιού του 1783, που έληξε την Αμερικάνικη επανάσταση, και τη Συνθήκη των Βερσαλλιών, που ακολούθησε τον Α' Παγκόσμιο Πόλεμο.
Δουκάτο της Βραβάντης

Το Δουκάτο της Βραβάντης ήταν κράτος της Αγίας Ρωμαϊκής Αυτοκρατορίας στα σημερινά κράτη Βέλγιο και Ολλανδία. Η περιοχή της περιελάμβανε τις σημερινές Βελγικές επαρχίες της Φλαμανδικής Βραβάντης, της Βαλλωνικής Βραβάντης, της Αμβέρσας, τη Περιφέρεια Βρυξελλών-Πρωτεύουσας και τη Ολλανδική επαρχία της Βόρειας Βραβάντης. Περαιτέρω περιελάμβανε τις λεγόμενες "Landen van Overmaas" («Χώρες πέραν του Μεύση»), μια περιοχή περίπου ισοδύναμο με το νότιο τμήμα της Ολλανδικής επαρχίας του Λιμβουργίας, καθώς και τη γερμανική Χέρτσογκενρατ ("Herzogenrath").

Η εθνική σημαία του Βελγίου περιλαμβάνει τα χρώματα του οικοσήμου της Βραβάντης: μαύρο, κίτρινο και κόκκινο.

Στη Ρωμαϊκή εποχή η περιοχή, που βρίσκεται στις ρωμαϊκές επαρχίες της Βελγικής Γαλατίας και της Κάτω Γερμανίας, κατοικήθηκε από τους Βέλγες, οι οποίοι ήταν Κελτικής ή Γερμανικής προέλευσης. Στο τέλος της Ρωμαϊκής περιόδου κατακτήθηκαν από τους Φράγκους.

Η Βραβάντη ήταν το κέντρο των Κάτω Χώρων μέχρι τη διάσπαση λόγω της Ολλανδικής Επανάστασης. Οι σημαντικότερες πόλεις της ήταν Βρυξέλλες ("Brussel"/"Bruxelles"), Αμβέρσα ("Antwerpen"), Λέουβεν ("Leuven"), Μπρέντα ("Breda"), σ-Χερτόχενμπος ("'s-Hertogenbosch") και Λιρ ("Lier"). Η πόλη Μέχελεν ("Mechelen") ήταν μέρος της Αρχοντιάς της Μέχελεν, περικλείστου εδάφους στη Βραβάντη.
Train Of Thought

Το Train Of Thought είναι το έβδομο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 11 Νοεμβρίου 2003 μέσω της δισκογραφικής εταιρίας "Elektra".
Λογοκλοπή

Λογοκλοπή είναι η «παράνομη οικειοποίηση» και «κλοπή και δημοσίευση» ενός άλλου συγγραφέα «της γλώσσας, των σκέψεων, των ιδεών, ή εκφράσεων» και της εκπροσώπησης αυτών ως αρχικής εργασίας κάποιου. Η ιδέα παραμένει προβληματική με ασαφείς ορισμούς και ασαφείς κανόνες. Η σύγχρονη θεώρηση της λογοκλοπής ως ανήθικης και της πρωτοτυπίας ως ιδανικού προέκυψε στην Ευρώπη κατά τον 18ο αιώνα, ιδιαίτερα με το κίνημα του ρομαντισμού.
Η λογοκλοπή θεωρείται ακαδημαϊκή ανεντιμότητα και παραβίαση της δημοσιογραφικής δεοντολογίας. Υπόκειται σε ποινικές κυρώσεις, αναστολής, ακόμη και αποπομπής.
Η λογοκλοπή δεν είναι έγκλημα αυτή καθαυτή, αλλά στην ακαδημαϊκή κοινότητα και τη βιομηχανία, είναι μια σοβαρή ηθική αξιόποινη πράξη, και περιπτώσεις λογοκλοπής μπορεί να αποτελέσουν παραβίαση πνευματικών δικαιωμάτων.
Ένας Βέγγος για όλες τις δουλειές

Το Ένας Βέγγος για όλες τις δουλειές (Α/Μ) είναι κωμική, ελληνική, κινηματογραφική ταινία του 1970, σε παραγωγή και σκηνοθεσία Ντίνου Κατσουρίδη και σε σενάριο του ιδίου, αλλά και του Ναπολέοντα Ελευθερίου. Πρωταγωνιστούν οι Θανάσης Βέγγος, Αλέκος Τζανετάκος και η Αιμιλία Υψηλάντη.

Η ταινία αναφέρεται στη δυσκολία ενός βιοπαλαιστή ανθρώπου να βρει δουλειά, λόγω υπερβολικής τιμιότητας. Ο Θανάσης, που δυσκολεύεται να βρει δουλειά, όταν επιστρέφει στην αυλή το κορίτσι που αγαπά, προσπαθεί να πιάσει οπωσδήποτε μία. Στο τέλος χάνει και το κορίτσι και τη δουλειά, αλλά παρασημοφορείται με το μετάλλιο της τιμιότητας.
Τουρκικές Ένοπλες Δυνάμεις

μικρογραφία|Τουρκικά θαλάσσια κομάντο
μικρογραφία|Τουρκικό ναυτικό σώμα στην επιχείρηση προσγείωσης
Οι Τουρκικές Ένοπλες Δυνάμεις (ΤΕΔ, τουρκικά: "Türk Silahlı Kuvvetleri", TSK) είναι οι στρατιωτικές δυνάμεις της Δημοκρατίας της Τουρκίας. Αποτελούνται από τον Στρατό, το Ναυτικό και την Αεροπορία. Η Χωροφυλακή και η Ακτοφυλακή, οι οποίες είναι αρμόδιες για την επιβολή του νόμου και τις στρατιωτικές λειτουργίες, ενεργούν ως συστατικά των εσωτερικών δυνάμεων ασφαλείας σε καιρό ειρήνης, και υπάγονται στο Υπουργείο Εσωτερικών. Εν καιρώ πολέμου, είναι εξαρτώμενες από το στρατό και το ναυτικό. Ο Πρόεδρος της Τουρκίας είναι ο επικεφαλής των ενόπλων δυνάμεων.

Ο Αρχηγός του Γενικού Επιτελείου είναι ο Διοικητής των Ενόπλων Δυνάμεων. Εν καιρώ πολέμου, ενεργεί ως Αρχηγός, εξ ονόματος του Προέδρου της Τουρκίας, ο οποίος εκπροσωπεί την Ανώτατη Στρατιωτική Διοίκηση των Ενόπλων Δυνάμεων για λογαριασμό της Μεγάλης Εθνοσυνέλευσης της Τουρκίας. Διοικεί τις Ένοπλες Δυνάμεις και είναι υπεύθυνος για τον καθορισμό των πολιτικών και των προγραμμάτων που σχετίζονται με την προετοιμασία για συμπλοκή, το προσωπικό, τις πληροφορίες, τη λειτουργία, της οργάνωση, την κατάρτιση και την παροχή υπηρεσιών εφοδιασμού καθώς αποτελούν αρμοδιότητες του Γενικού Επιτελείου. Επιπλέον, το Γενικό Επιτελείο συντονίζει τις στρατιωτικές σχέσεις των Ενόπλων Δυνάμεων με τα κράτη μέλη του ΝΑΤΟ και άλλων φίλιων κρατών.

Όταν έγινε μέλος του ΝΑΤΟ στις 18 Φεβρουαρίου 1952, η Τουρκία ξεκίνησε ένα ολοκληρωμένο πρόγραμμα εκσυγχρονισμού των ενόπλων δυνάμεών της. Ο τουρκικός στρατός έστειλε στρατεύματα για να πολεμήσουν στην Κορέα, όπου έπαιξαν καθοριστικό ρόλο σε κάποιες περιπτώσεις. Προς το τέλος της δεκαετίας του 1980, μια δεύτερη διαδικασία αναδιάρθρωσης ξεκίνησε. Οι Ένοπλες Δυνάμεις συμμετέχουν σε μάχιμες μονάδες της Ευρωπαϊκής Ένωσης (EU Battlegroup) υπό τον έλεγχο του Ευρωπαϊκού Συμβουλίου, ως μέρος της ιταλο-ρουμανο-τουρκικής μάχιμης μονάδας, η οποία ήταν σε κατάσταση αναμονής για το καθήκον κατά την περίοδο Ιουνίου-Δεκεμβρίου 2010. Συμβάλλει επίσης στο επιχειρησιακό επιτελείο για τις πολυεθνικές πρωτοβουλίες του σώματος στρατού Ευρωπαϊκό Σώμα Στρατού (Eurocorps) της ΕΕ και του ΝΑΤΟ.

Οι Τουρκικές Ένοπλες Δυνάμεις συλλογικά κατατάσσονται ως η δεύτερη μεγαλύτερη στατική στρατιωτική δύναμη του ΝΑΤΟ, μετά τις Ένοπλες Δυνάμεις των ΗΠΑ, με κατ' εκτίμηση 639.551 στελέχη το 2015, στρατιωτικό και παραστρατιωτικό προσωπικό. Η Τουρκία είναι ένα από τα πέντε κράτη-μέλη του ΝΑΤΟ, που αποτελούν μέρος της πολιτικής για την πυρηνική κατανομή της συμμαχίας, μαζί με το Βέλγιο, τη Γερμανία, την Ιταλία και την Ολλανδία. Συνολικά 90 πυρηνικές βόμβες Β61 φιλοξενούνται στην Αεροπορική Βάση Ιντζιρλίκ, 40 από τις οποίες έχουν διατεθεί για χρήση από την Τουρκική Πολεμική Αεροπορία σε περίπτωση πυρηνικής σύγκρουσης, αλλά η χρήση τους απαιτεί την έγκριση του ΝΑΤΟ.
Ουμ Σαλάλ Σπορτ Κλαμπ

Η Ουμ Σαλάλ Σπορτ Κλαμπ είναι ποδοσφαιρική ομάδα του Κατάρ από το Ουμ Σαλάλ. Συμμετέχει στην ανώτατη κατηγορία της χώρας. Ιδρύθηκε το 1979. Έδρα της ομάδας είναι το Suheim Bin Hamad Stadium, χωρητικότητας 13000 θεατών. Είναι η πρώτη ομάδα από το Κατάρ που έφτασε στα ημιτελικά του Κυπέλλου Πρωταθλητριών Ποδοσφαίρου Ασίας.
Πέτρος Βενέτης

Ο Πέτρος Βενέτης (γεν. στον Πειραιά στις 10 Δεκεμβρίου 1954, ύψος 1,72 μ.) είναι Έλληνας παλαίμαχος ποδοσφαιριστής, διεθνής με την Εθνική ομάδα των Ελπίδων, που αγωνιζόταν σαν επιθετικός, με πολλές συμμετοχές στα εθνικά πρωταθλήματα. Ξεκίνησε τον αθλητισμό σε ηλικία 12 ετών (1966) από τα τμήματα υποδομών του Ολυμπιακού και το καλοκαίρι του 1973 υπέγραψε επαγγελματικό συμβόλαιο με τον Αιγάλεω Α.Ο. Στην ομάδα της δυτικής Αθήνας αγωνίσθηκε έως και το καλοκαίρι του 1978 αποκτήθηκε για ένα χρόνο από τον Πανελευσινιακό. Έκλεισε την επαγγελματική ποδοσφαιρική του σταδιοδρομία στην ομάδα του Α.Ο. Νικαίας (1980 - 83), ενώ τερμάτισε την καριέρα του σαν παίκτης της Χαλκηδόνας στο τοπικό πρωτάθλημα της Α΄ κατηγορίας Πειραιά, τη σεζόν 1983 - 84.
Μπάνγκορ Σίτι ΦΚ

Η Μπάνγκορ Σίτι ΦΚ είναι μια ημιεπαγγελματική ομάδα ποδοσφαίρου από την πόλη Μπάνγκορ της Ουαλίας. Συμμετέχει στην Πρέμιερ Λιγκ Ουαλίας. Ιδρύθηκε το 1876. Έδρα της ομάδας είναι το Nantporth χωρητικότητας 3000 θεατών.
Σκέιντ Φούτμπαλ

Η Σκέιντ Φούτμπαλ είναι μια νορβηγική ποδοσφαιρική ομάδα με έδρα το Όσλο. Ιδρύθηκε της 1η Ιανουαρίου 1915. Έδρα της ομάδας είναι το Νόρντρε Όσεν. Έχει πολλές συμμετοχές στο Πρωτάθλημα ποδοσφαίρου Νορβηγίας με τελευταία το 1999.
Λυκούργος Γαϊτανάρος

Ο Λυκούργος Γαϊτανάρος (7 Ιανουαρίου 1927-13 Φεβρουαρίου 2018) ήταν Έλληνας επιχειρηματίας με καταγωγή από τους Δολούς της Μεσσηνιακής Μάνης που κατοικούσε στην Καλαμάτα. Ήταν νυμφευμένος με την Φιλάνθη Μαυρομιχάλη και είχε δύο παιδιά, τον Ιωάννη και τον Παναγιώτη.

Ήταν επίτιμος πρόεδρος της Μαύρης Θύελλας, του Μεσσηνιακού, του Συλλόγου Μανιατών, του συνδέσμου βιομηχάνων Πελοπονήσσου και Δυτικής Ελλάδας και πλήθους άλλων συλλόγων και συνδέσμων. Διατέλεσε πρόεδρος τη Χρυσή Εποχή της Μαύρης θύελλας όταν ανέβασε την ομάδα δυο φορές στην Α' Εθνική. Μεταξύ άλλων έκτισε το γήπεδο της Καλαμάτας, δώρισε στην τοπική κοινότητα των Δολών το κτήμα που βρέθηκε το σπήλαιο "Λυκούργου", το οποίο φέρει το όνομά του, και μεγάλη έκταση για την δημιουργία ελικοδρομίου και κοιμητηρίου. Είχε επιχειρηματικό και φιλανθρωπικό έργο. Κατείχε τέσσερα εργοστάσια εμφιάλωσης λαδιού καθώς και βιομηχανικές μονάδες στη Ρωσία. Είχε στην κατοχή του το ξενοδοχείο Pharae Palace στην Καλαμάτα και πλήθος ακινήτων.
SkyGreece Airlines

Η SkyGreece Airlines ήταν μια καναδοελληνική αεροπορική εταιρία που ιδρύθηκε στην Αθήνα το 2012. Η εταιρία έχει τα κεντρικά γραφεία της στο Μαρκόπουλο Μεσογαίας και ετοιμάζει βάση στον Διεθνή Αερολιμένα Αθηνών. Η εταιρεία διέκοψε τη λειτουργία της στις 27 Αυγούστου 2015.
From the Very Depths

Το From the Very Depths είναι το 14ο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 25 Ιανουαρίου του 2014 μέσω της δισκογραφικής εταιρίας "Spinefarm".

Η ανακοίνωση της κυκλοφορίας του δίσκου πραγματοποιήθηκε στις 26 Νοεμβρίου 2014, ενώ οκτώ ημέρες αργότερα δημοσιεύθηκε και το εξώφυλλο του άλμπουμ.

Το "From the Very Depths" έλαβε μέτριες προς αρνητικές κριτικές, με το "Allmusic" να του δίνει 2,5 / 5 αστέρια, το "Sputnik Music" μέσο όρο βαθμολογιών 2,7 / 5 και το "Metal Archives" 60%.
Βέφα ΣΚ

Η Βέφα ΣΚ είναι ποδοσφαιρική ομάδα από τη Βέφα, μια συνοικία στην περιοχή Φατίχ (Εμίνονου μεταξύ 1928–2008) της Κωνσταντινούπολης. Ιδρύθηκε το 1908. Έδρα της ομάδας είναι το Vefa Stadı, χωρητικότητας 6500 θεατών. Από το 1959 έως το 1962-63 συμμετείχε στη Σούπερ Λιγκ Τουρκίας. Συνολικά έχει 14 συμμετοχές στην ανώτατη κατηγορία. Χρώματα της ομάδας είναι το πράσινο και το άσπρο.
Μητροπολιτική Περιοχή Βερσάιγ Γκραν Παρκ

150px|μικρογραφία|Λογότυπο της Μητροπολιτικής Περιοχής Βερσάιγ Γκραν Παρκ
Η Μητροπολιτική Περιοχή Βερσάιγ Γκραν Παρκ (VGP) είναι μια γαλλική διακοινοτική οντότητα η οποία βρίσκεται στους νομούς των Υβελίν και της Εσσόν, καθώς και την περιοχή της Ιλ-ντε-Φρανς. Από την 1η Ιανουαρίου 2010, η διακοινοτική κοινότητα μετατράπηκε σε μητροπολιτική περιοχή.

Η περιοχή αυτή αποτελεί το βόρειο τμήμα του επιστημονικού και τεχνολογικού κέντρου Παρί-Σακλαί, το οποίο βρίσκεται υπό κατασκευή από το 2010.
Ζώης Πάνου

Ο Ζώης Πάνου (1765 - 29 Αυγούστου 1846) ήταν στρατιωτικός και οπλαρχηγός της ελληνικής επανάστασης του 1821 από την Παραμυθιά της Ηπείρου. Επιπλέον, διετέλεσε επίσης πληρεξούσιος σε διάφορες Εθνοσυνελεύσεις.
Τουρκικός Στρατός Ξηράς

Ο Τουρκικός Στρατός Ξηράς (τουρκικά: "Türk Kara Kuvvetler") ή Τουρκικός Στρατός (Türk Ordusu), είναι το κύριο τμήμα των Τουρκικών Ενόπλων Δυνάμεων, υπεύθυνο για τις χερσαίες στρατιωτικές επιχειρήσεις. Σε διοικητικό επίπεδο αναφέρεται ως «Αρχηγία του Τουρκικού Στρατού» ("Kara Kuvvetleri Komutanlığı", KKK). Επισήμως αναφέρεται ότι ο στρατός ιδρύθηκε από τον Μοντού Τσανγιού το 209 π.Χ., αλλά η σύγχρονη ιστορία του στρατού ξεκίνησε με το σχηματισμό της μετά την κατάρρευση της Οθωμανικής Αυτοκρατορίας. Σημαντικά γεγονότα από την ίδρυση του Στρατού περιλαμβάνουν την συμμετοχή του στον πόλεμο της Κορέας και της τουρκικής εισβολής στην Κύπρο το 1974, και ενεργώντας ως προπύργιο του ΝΑΤΟ κατά μήκος των συνόρων του Ψυχρού Πολέμου έως το 1992.

Ο στρατός κατέχει εξέχουσα θέση εντός των ενόπλων δυνάμεων. Είναι σύνηθες για τον Αρχηγό του Γενικού Επιτελείου της Δημοκρατίας της Τουρκίας να έχει διατελέσει αρχηγός στον Τουρκικό Στρατό Ξηράς πριν από το διορισμό του ως ανώτατος αξιωματικός της Τουρκίας. Παράλληλα με τις άλλες δύο ένοπλες υπηρεσίες, ο τουρκικός στρατός έχει παρέμβει συχνά στην τουρκική πολιτική, η οποία έχει πλέον ρυθμιστεί σε κάποιο βαθμό με τη μεταρρύθμιση του Συμβουλίου Εθνικής Ασφαλείας.

Το 2010 το Διεθνές Ινστιτούτο Στρατηγικών Μελετών εκτιμούσε ότι ο τουρκικός στρατός είχε μια καθιερωμένη δύναμη των περίπου 402.000 ενεργό προσωπικό, που αποτελείτω από 77.000 επαγγελματίες και 325.000 κληρωτούς. Μια πιο πρόσφατη εκτίμηση (2012) ανεβάζει τον αριθμό σε 391.000. Ωστόσο, από τον Οκτώβριο του 2014, ο Τουρκικός Στρατός Ξηράς έχει 315.000 προσωπικό σύμφωνα με τη δήλωση του TLF.
Βάσαλουντς ΙΦ

Η Βάσαλουντς ΙΦ είναι μια σουηδική, ποδοσφαιρική ομάδα από τη Σόλνα. Ιδρύθηκε το 1934. Έδρα της ομάδας είναι το Skytteholms IP, χωρητικότητας 4000 θεατών. Το 2009 συμμετείχε στην Σούπερεταν, το ανώτατο πρωτάθλημα Σουηδίας.
Λίνκολν Ρεντ Ιμπς ΦΚ

Η Λίνκολν Ρεντ Ιμπς ΦΚ είναι μια ημιεπαγγελματική ποδοσφαιρική ομάδα του Γιβραλτάρ. Συμμετέχει στο 1η Κατηγορία του Πρωταθλήματος του Γιβραλτάρ. Έδρα της ομάδας είναι το Βικτόρια Στέιντιουμ, χωρητικότητας 5.000 θεατών. Έχει τα περισσότερα πρωταθλήματα του Γιβραλτάρ, 20 συνολικά, με 12 από αυτά να είναι συνεχόμενα. Το 2014 έγινε η πρώτη ομάδα που εκπροσώπησε το Γιβραλτάρ στο ΟΥΕΦΑ Τσάμπιονς Λιγκ, συμμετέχοντας στα προκριματικά του θεσμού.
ΣΚ Ντιναμό Τσέσκε Μπουντεγιόβιτσε

Η ΣΚ Ντιναμό Τσέσκε Μπουντεγιόβιτσε είναι μια ποδοσφαιρική ομάδα από το Τσέσκε Μπουντεγιόβιτσε, Τσεχία. Συμμετέχει στο 
Πρωτάθλημα ποδοσφαίρου Τσεχίας, το ανώτατο πρωτάθλημα της χώρας. Ιδρύθηκε το 1905. Έδρα της ομάδας είναι το Stadion Střelecký ostrov, χωρητικότητας 6681 θεατών. Έχει κατακτήσει δύο φορές το πρωτάθλημα Czech 2. Liga (2001-02, 2013-14).
ΦΚ Ραντνίτσκι Ομπρένοβατς

Η ΦΚ Ραντνίτσκι Ομπρένοβατς είναι μια σερβική, ποδοσφαιρική ομάδα από την πόλη Ομπρένοβατς, Σερβία. Ιδρύθηκε το 1927. Έδρα της ομάδας είναι το Stadion pored Kolubare, χωρητικότητας 6000 θεατών. Μεγαλύτερη επιτυχία της ομάδας είναι η κατάληψη της 12ης θέσης στο πρωτάθλημα Πρωτάθλημα ποδοσφαίρου Σερβίας και Μαυροβουνίου την περίοδο 2002-03 και η συμμετοχή στα προημιτελικά στο Κύπελλο Σερβίας και Μαυροβουνίου.</ref>
Κατηγορία:Ποδοσφαιρικές ομάδες Γιουγκοσλαβίας
Κατηγορία:Ιδρύσεις ποδοσφαιρικών ομάδων το 1927
Κατηγορία:Αθλητισμός στο Βελιγράδι
ΦΚ Βίντερτουρ

Η ΦΚ Βίντερτουρ είναι μια ελβετική, ποδοσφαιρική ομάδα από την πόλη Βίντερτουρ. Συμμετέχει στην Τσάλεντζ Λιγκ Ελβετίας. Ιδρύθηκε το 1896. Έδρα της ομάδας είναι το Schützenwiese Stadium, χωρητικότητας 8550 θεατών. Έχει κατακτήσει 3 φορές το Πρωτάθλημα Ελβετίας (1905-06, 1907-08, 1916-17).
Μπράντφορντ Παρκ Άβενιου ΑΦΚ

Η Μπράντφορντ Παρκ Άβενιου ΑΦΚ είναι μια αγγλική ποδοσφαιρική ομάδα από το Μπράντφορντ. Ιδρύθηκε το 1907. Έδρα της ομάδας είναι το Horsfall Stadium, χωρητικότητας 3500 θεατών. Συμμετέχει στην Κόνφερενς Νορθ. Αποτελεί μία από τις 35 ομάδες που έχουν συμμετάσχει στα τέσσερα κορυφαία πρωταθλήματα Αγγλίας και η μόνο που συμμετείχε και κάτω από την Κόνφερενς Πρέμιερ.
ΣΚΝ Σανκτ Πέλτεν

Η ΣΚΝ Σανκτ Πέλτεν (Sportklub Niederösterreich St. Pölten) είναι μια αυστριακή ποδοσφαιρική ομάδα από το Σανκτ Πέλτεν. Ιδρύθηκε τον Ιούνιο του 2000. Έδρα της ομάδας είναι το NV Arena, χωρητικότητας 8000 θεατών. Συμμετέχει στην Μπούντεσλιγκα Αυστρίας.
ΦΚ Λίφερινγκ

Η ΦΚ Λίφερινγκ (γερμανικά: "FC Liefering") είναι αυστριακή ποδοσφαιρική ομάδα από το Λίφερινγκ του Σάλτσμπουργκ. Συμμετέχει στην Α΄ Κατηγορία ποδοσφαίρου ανδρών Αυστρίας. Ιδρύθηκε στις 20 Μαΐου υου 1947. Από το 2012 αποτελεί την ομάδα τροφοδότη της ΦΚ Ρεντ Μπουλ Σάλτσμπουργκ. Μία από τις έδρες της ομάδας είναι η Red Bull Arena, χωρητικότητας 31.000 θεατών.
Κωνσταντίνος Αρμενόπουλος

Ο Κωνσταντίνος Αρμενόπουλος (γέν. 1320 – θάν. περίπου 1380 με 1385, Λατινικά: "Constantinus Harmenopulus"/ "Κωνσταντίνους Χαρμενόπουλους", Ρώσικα: Арменопул ή Гарменопул / "Αρμενόπουλ"/"Γκαρμενόπουλ") ήταν Βυζαντινός δικαστικός αξιωματούχος και νομικός συγγραφέας ο οποίος κατείχε τον τίτλο του "καθολικού κριτή" της Θεσσαλονίκης, ένα από τα υψηλότερα δικαστικά αξιώματα στην ύστερη Βυζαντινή Αυτοκρατορία.

Το σημαντικότερο έργο του θεωρείται η "Εξάβιβλος" (1344-45), μια συλλογή κειμένων νομικού περιεχομένου το οποίο περιέχει και ένα μεγάλο εύρος βυζαντινών νομικών κειμένων και πηγών. Η πρώτη έντυπη έκδοση του έγινε στο Παρίσι το 1540, και η "Εξάβιβλος" χρησιμοποιούταν ευρέως στα Βαλκάνια κατά τη διάρκεια της Οθωμανικής αυτοκρατορίας, καθώς και στη Ρωσική αυτοκρατορία. Το 1828, το έργο αυτό υιοθετήθηκε ως ο νομικός κώδικας του νεοϊδρυθέντος Ελληνικού κράτους, όπου και παρέμεινε σε ισχύ έως το 1946. Άλλα επίσης σημαντικά έργα του θεωρούνται τα θρησκευτικού δικαίου "Επιτομή των ιερών και θείων κανόνων "και το "Περί ων οι κατά καιρούς αιρετικοί εδόξασαν".

Ο Δικηγορικός Σύλλογος Θεσσαλονίκης εκδίδει τη μηνιαία νομική επιθεώρηση του από το 1946 υπό την ονομασία "Αρμενόπουλος".
Direzione Investigativa Antimafia

Η Direzione Investigativa Antimafia (DIA, ελληνικά: "Διεύθυνση Ερευνών κατά της Μαφίας") είναι ερευνητικό διαϋπηρεσιακό σώμα, υπαγόμενο στο Τμήμα Δημόσιας Ασφάλειας του Υπουργείου Εσωτερικών της Ιταλικής Δημοκρατίας, αρμόδιο για την καταπολέμηση του οργανωμένου εγκλήματος που σχετίζεται με τη μαφία.
ΦΚ Βάκερ Ίνσμπρουκ

Η ΦΚ Βάκερ Ίνσμπρουκ ήταν μια αυστριακή ποδοσφαιρική ομάδα από το Ίνσμπρουκ, Τιρόλο. Είχε ιδρυθεί το 1915 και διαλύθηκε το 1999. Το 1964 συμμετείχε στο ανώτατο πρωτάθλημα Αυστρίας (σήμερα Μπουντεσλίγκα Αυστρίας), το οποίο κατέκτησε για πρώτη φορά το 1971. Στη συνέχεια κέρδισε ακόμη 4 πρωταθλήματα και έφτασε μέχρι τα προημιτελικά στο Κύπελλο Πρωταθλητριών Ομάδων Ευρώπης 1977-78.
ΣΦ Μάτερσμπουργκ

Η ΣΦ Μάτερσμπουργκ είναι μια αυστριακή ποδοσφαιρική ομάδα από το Μάτερσμπουργκ, Μπούργκενλαντ. Ιδρύθηκε το 1922. Συμμετέχει στην Α΄ Κατηγορία ποδοσφαίρου ανδρών Αυστρίας. Έδρα της ομάδας είναι το Pappelstadion, χωρητικότητας 17100 θεατών. Από την περίοδο 2003-04 έως την περίοδο 2013-14 συμμετείχε στην Μπουντεσλίγκα Αυστρίας.
A Show of Hands

Το A Show of Hands είναι ζωντανά ηχογραφημένο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 9 Ιανουαρίου του 1989 μέσω της δισκογραφικής εταιρίας "Anthem Records".

Οι ηχογραφήσεις του δίσκου πραγματοποιήθηκαν σε συναυλίες του συγκροτήματος στο Μπέρμιγχαμ, στη Νέα Ορλεάνη, στο Φοίνιξ και το Σαν Ντιέγκο, κατά την περιοδεία για την προώθηση του ""Hold Your Fire" το 1988 και στα Μίντοουλαντς του Νιου Τζέρσεϊ το 1986 κατά την περιοδεία του "Power Windows"".

Το άλμπουμ ανέβηκε στο # 12 στα βρετανικά τσαρτ και το # 21 στις Ηνωμένες Πολιτείες, όπου έγινε χρυσό. Οι κριτικές που δέχθηκε ήταν θετικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 3,8 / 5 και το "Metal Archives" 74%.

Στις 23 και 24 Απριλίου του 1988, οι εμφανίσεις των Rush στο Μπέρμιγχαμ βιντεοσκοπήθηκαν και μέρος αυτών αποτέλεσε την ομώνυμη βίντεο κυκλοφορία.
Εξάβιβλος

Η Εξάβιβλος ή Πρόχειρον νόμων (λατινικά: "Promptuarium"" / Προμπτοάριουμ, "ρωσικά": Шестикнижжя""/ Σεστικνίζα") είναι Βυζαντινή νομική πραγματεία του 14ου αιώνα (1344-1345) του νομολόγου και ανώτατου δικαστικού Θεσσαλονίκης Κωνσταντίνου Αρμενόπουλου, στην οποία περιέχεται μεγάλο εύρος βυζαντινών νομικών κειμένων και πηγών. Χρησιμοποιήθηκε ευρέως στα Βαλκάνια κατά τη διάρκεια της Οθωμανικής αυτοκρατορίας. Το 1835, το έργο αυτό υιοθετήθηκε, με βασιλικό διάταγμα, ως ο επίσημος αστικός κώδικας του νεοϊδρυθέντος Ελληνικού κράτους, όπου και παρέμεινε σε ισχύ ως το 1946. Η πρώτη έντυπη έκδοση του έγινε στο Παρίσι το 1540.
Texas Flood

Το Texas Flood είναι το πρώτο στούντιο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 13 Ιουνίου του 1983 μέσω της δισκογραφικής εταιρείας "Epic Records".

Ο δίσκος ηχογραφήθηκε στο "Down Town Studio" του Λος Άντζελες το Νοέμβριο του 1982 με παραγωγό τον Τζον Χάμοντ. Το συγκρότημα υπέγραψε συμβόλαιο με την "Epic Records" τον Μάρτιο του 1983 και το άλμπουμ κυκλοφόρησε τρεις μήνες αργότερα φθάνοντας στο # 38 του Billboard και το Top-20 στον Καναδά. Έχει βραβευθεί ως διπλά πλατινένιο στις Ηνωμένες Πολιτείες και ως πλατινένιο στον Καναδά.

Για την προώθηση του, οι Double Trouble περιόδευσαν στις Ηνωμένες Πολιτείες στο πρώτο μισό του 1983, συνεχίζοντας για δύο εβδομάδες στην Ευρώπη στα τέλη Αυγούστου. Αφού επέστρεψαν στην πατρίδα τους, περιόδευσαν ανοίγοντας τις εμφανίσεις των The Moody Blues και τον Δεκέμβριο έπαιξαν για πρώτη φορά ζωντανά σε τηλεοπτικό πρόγραμμα, εμφανιζόμενοι στο "Austin City Limits", το οποίο μεταδόθηκε δύο μήνες αργότερα.

Το "Texas Flood" επανεκδόθηκε στις 29 Ιανουαρίου 2013 από την "Epic / Legacy" με ένα επιπλέον CD, το οποίο περιλαμβάνει την ζωντανή εμφάνιση του συγκροτήματος στην Φιλαδέλφεια τον Οκτώβριο του 1983.
Κέντρο Αριστείας Ποδοσφαιρικής Ομοσπονδίας Αυστραλίας

Το Κέντρο Αριστείας Ποδοσφαιρικής Ομοσπονδίας Αυστραλίας (αγγλικά: "FFA Centre of Excellence", πρώην Τμήμα Ποδοσφαίρου Αυστραλιανού Ινστιτούτου Αθλητισμού, "Australian Institute of Sport Football Program") ήταν ένα πρόγραμμα εύρεσης ταλέντων και ανάπτυξης ποδοσφαιριστών, το οποίο εκτελούνταν από την Ποδοσφαιρική Ομοσπονδία Αυστραλίας. Βάση του προγράμματος ήταν το Αυστραλιανό Ινστιτούτο Αθλητισμού στην Καμπέρα. Το πρόγραμμα δημιουργήθηκε το 1981 και αφορούσε άντρες ποδοσφαιριστές.
Škoda 1000 MB

Το Škoda 1000 MB, μαζί με το λίγο ισχυρότερο και πληρέστερο 1100 MB και τις διάφορες εκδόσεις τους, ήταν ένα μικρομεσαίο αυτοκίνητο της τότε τσεχοσλοβάκικης και σήμερα τσεχικής εταιρείας Škoda Auto. Εκτός από την κλασική 4-πορτη σεντάν έκδοση, κυκλοφόρησε και σε 2-πορτες εκδόσεις κουπέ, οι οποίες ονομάζονταν 1000 MBX και 1100 MBX αντίστοιχα. Ήταν το πρώτο μοντέλο της Škoda που έφερε τη διάταξη «κινητήρας και μετάδοση κίνησης πίσω». Κατασκευάστηκε από το 1964 έως το 1969, οπότε και αντικαταστάθηκε από το Škoda 100 / 110 μέσα στο ίδιο έτος.
Μοσχολέμονο

Το Μοσχολέμονο (ετυμολ. μόσχος + λεμόνι) ή αλλιώς Λάιμ (από το Αραβικό και το Γαλλικό "lim") είναι ένας καρπός εσπεριδοειδούς, ο οποίος συνήθως είναι στρογγυλός, πράσινος, διαμέτρου 3-6 εκατοστών και περιέχει ξινή (όξινη) σάρκα. Υπάρχουν διάφορα είδη εσπεριδοειδών των οποίων οι καρποί καλούνται «λάιμ», συμπεριλαμβανομένων των Κι λάιμ - "Key lime" ("Citrus aurantifolia"), Περσικού λάιμ ("Citrus x latifolia"), καφίρ λάιμ - "kaffir lime" ("Citrus hystrix") και λάιμ της ερήμου - "desert lime" ("Citrus glauca"). Τα μοσχολέμονα αποτελούν εξαιρετική πηγή βιταμίνης C και συχνά χρησιμοποιούνται για να τονίσουν τις γεύσεις διάφορων τροφίμων και ποτών. Καλλιεργούνται όλο τον χρόνο στα τροπικά κλίματα και είναι συνήθως μικρότερα και λιγότερο ξινά από τα λεμόνια, αν και οι ποικιλίες μπορεί να διαφέρουν όσον αφορά τη γλυκύτητα και την οξύτητά τους.
Περθ Γκλόρι ΦΚ

Η Περθ Γκλόρι ΦΚ (αγγλικά: "Perth Glory FC") είναι αυστραλιανή επαγγελματική ποδοσφαιρική ομάδα από το Περθ της Δυτικής Αυστραλίας. Συμμετέχει στην Α-Λιγκ, με άδεια της Ποδοσφαιρικής Ομοσπονδίας Αυστραλίας (FFA). Ιδρύθηκε την 1η Δεκεμβρίου 1995 και αποτέλεσε μία από τις τρεις ομάδες που μετείχαν στη Νάσιοναλ Σόκερ Λιγκ (NSL) και συνέχισαν να υφίστανται. Συμμετείχε στη διοργάνωση της A-League στην εναρκτήρια περίοδο 2005–06, οκτώ χρόνια μετά τη δημιουργία του συλλόγου το 1995. Έχει κερδίσει τρία πρωταθλήματα A-League και δύο πρωταθλήματα στο NSL.

Έδρα της ομάδας είναι το Περθ Όβαλ, γνωστό και ως Stadium nib, με χωρητικότητα 20.500. Η ομάδα νέων αγωνίζεται στη Νάσιοναλ Γιουθ Λιγκ. Η ομάδα γυναικών αγωνίζεται στη Γ-Λιγκ. Τόσο η ομάδα νέων όσο και η γυναικεία ομάδα παίζουν σε διάφορες τοποθεσίες σε ολόκληρο το Περθ, ενώ τα περισσότερα παιχνίδια διεξάγονται στο Ashfield Reserve και το nib Stadium.
ΣΚ Φόρβερτς Στάιρ

Η ΣΚ Φόρβερτς Στάιρ είναι μια αυστριακή ποδοσφαιρική ομάδα από το Στάιρ. Ιδρύθηκε το 1919. Είναι από τις παλαιότερες ομάδες στην Άνω Αυστρία. Έδρα της ομάδας είναι το Vorwärts Stadium, χωρητικότητας 9900 θεατών. Μετράει 12 συμμετοχές στην ανώτατη κατηγορίας Αυστρίας Μπουντεσλίγκα Αυστρίας (1950-1951, 1988-1996, 1999).
ΦΚ Μπάνικ Μοστ

Η ΦΚ Μπάνικ Μοστ είναι μια τσέχικη ποδοσφαιρική ομάδα. Ιδρύθηκε το 1909. Έδρα της ομάδας είναι το Fotbalový stadion Josefa Masopusta, χωρητικότητας 7500 θεατών. Την περίοδο 2005-06 συμμετείχε για πρώτη φορά στην ανώτατη κατηγορία Τσεχίας.
Β΄ Βενετοτουρκικός Πόλεμος

Ο Β΄ Βενετοτουρκικός Πόλεμος διεξήχθη από το 1499 έως το 1503 μεταξύ της Γαληνοτάτης Δημοκρατίας της Βενετίας και των συμμάχων της και της Οθωμανικής Αυτοκρατορίας. Τελείωσε με νίκη των Οθωμανών.
Ντον Πέρι

Ο Ντον Πέρι () είναι Αμερικανός ντράμερ της hard rock μουσικής σκηνής, γνωστός ως μέλος του συγκροτήματος Jethro Tull από το 1984 και έπειτα, ενώ έχει συνεργαστεί με ονόματα όπως ο Lou Reed, οι Fairport Convention, ο James LaBrie, κ.α..
Στραντιβάριους

Βιολί του Αντόνιο Στραντιβάρι, κατασκευής [[1703]], που εκτίθεται στο Μουσείο Μουσικών Οργάνων (Musikinstrumentenmuseum) του Βερολίνου.
thumb|Γνήσιο σήμα κατασκευαστή από τον Α. Στραντιβάρι
Με το όνομα Στραντιβάριους ("Stradivarius") είναι γνωστό οποιοδήποτε από τα βιολιά (κυρίως), αλλά και τις βιόλες, βιολοντσέλα και άλλα έγχορδα μουσικά όργανα, που κατασκευάστηκαν από μέλη της οικογένειας Ιταλών τεχνιτών Στραντιβάρι (Stradivari) (εκλατινισμένα: Στραντιβάριους), και ιδίως τον Αντόνιο Στραντιβάρι, κατά τον 17ο και τον 18ο αιώνα. Σύμφωνα με τη φήμη που τα συνοδεύει, η ποιότητα του ήχου τους δεν έχει ξεπεραστεί, ούτε ερμηνευθεί, ποτέ, παρότι αυτός ο ισχυρισμός αμφισβητείται. Το όνομα «Στραντιβάριους» έχει γίνει ένα υπερθετικό συνώνυμο της εξαιρετικής ποιότητας γενικότερα.
Κιλόσα

Η Κιλόσα "(Kilossa)" ή Κιλόζα "(Kilosa)") είναι μια πόλη στην Περιφέρεια Μορογκόρο της Τανζανίας, στην Ανατολική Αφρική. Είναι η διοικητική πρωτεύουσα της Περιοχής Κιλόσα. Κατά το 2002, ο πληθυσμός της πόλης ήταν 26.060.
Γ΄ Βενετοτουρκικός Πόλεμος

Ο Γ΄ Βενετοτουρκικός Πόλεμος διεξήχθη από το 1537 έως το 1540 μεταξύ της Γαληνοτάτης Δημοκρατίας της Βενετίας και των συμμάχων της έναντι της Οθωμανικής Αυτοκρατορίας.
Νίκος Βούτσης

Ο Νίκος Βούτσης (Αθήνα, 4 Μαρτίου 1951) είναι Έλληνας πολιτικός και βουλευτής του Συνασπισμού Ριζοσπαστικής Αριστεράς (ΣΥ.ΡΙΖ.Α.). Διετέλεσε Πρόεδρος της Βουλής των Ελλήνων (4 Οκτωβρίου 2015 - 18 Ιουλίου 2019) και υπουργός Εσωτερικών και Διοικητικής Ανασυγκρότησης (27 Ιανουαρίου 2015 - 28 Αυγούστου 2015).